Olen enam-vähem graafikus oma "20 turniiri päevas" plaaniga. Samas pole ma  sugugi rahul kvalitatiivses mõttes.  Üks täiesti kohutav viga, mida ma teen, on see, et panen end turniirile kirja ning siis ooteajal sahmin internetis või mängin mingeid muid mänge ning ei märka Pacificu turniirikutset. Korra olen turniiri täiega maha maganud ning lauda istunud siis, kui mäng juba läbi, paar korda on mu nööbikuhi minu ilmumise ajaks olnud juba ikka väga väike ja ega ka 100-200 nööpi niisama alguses vastasele kinkida mingi päris tühine asi pole.  Nädala ROI (129 mängu kohta) 2% ehk  kasum 14$ pole just piisav, et lahedalt ära elada.  Lisaks arvasin, et vahelduse mõttes oleks hea mu lemmikmängu mängida ning Interis natuke boonust teenida. Nii kehva kaardijooksu pole mul vist 7 card studis kunagi olnud, pea kõik mu AAx ning isegi QQQ algkäed tapeti ning purjus soomlased, kes pärast kogu raha teistele mägijatele laiali jagasid, koorisid mind halastamatult. 100 dollari püüdmiseks mängisin maha ei rohkem ega vähem kui 381 dollarit.  Päris kole nädal, uhh?  Tegelikult õnneks  enam mitte.  Eile õhtul, kui imps Olympic Series Põhiturniiril oli, võtsin ooteajaks tegevuse leidmiseks üle pika aja Pacificus multika ette, sissemaks 35+3 dollarit ja 20 000 garanteeritud. Esiviisikule neljakohaline summa, teistele pisikesed.  Turniir hakkas kohe sujuma, esimesel ringil sain AA, eest tuli 5 limpi (20) ja siis minust vasakult 120, suurendasin 300-le, teised viskasid maha ja raiser põrutas all-in. Callimise vaev - tal QQ ja minu AA pidas kenasti vastu. Ka hiljem pidasid mu paremad  käed ilusti vastu, raha tuli nagu iseenesest. Tulutoovaimad käed olid 88 ja 99, viimasega sain korra neliku ning korra maja ning mõlemal korral kõrvaldasin ka ühe korraliku stackiga vastase. Mullisituatsioonis olin lauas räige chipliider ja kasutasin teiste mängijate väljakukkumishirmu ning passiivsust täiega ära, raisedes preflopis enamust kätest (selle mängu eest sain toimunut jälginud Soon1984 käest hiljem lausa kiita).  Finaallauas oli kümne seas 2 eestlast ja üsna mitmel korral olime  kaksikjuhtimises. Kui meid oli järel vaid 5 tükki, jäi teine eestlane ebaõnne tõttu kõige väiksemaks ning lükkas oma SB-lt   kõik nööbid sisse, minul aga BB-l   ehk selge  call. Kaheksad pidasid vastu ning talle 5. koht, mina veelgi tigedam liider kui enne.  4. koht kukkus ausalt AQ AK vastu (minu osaluseta).  3. koha mees sattus oma 55-ga minu 88 vastu ning siis olimegi HU.  Minul 70k ja vastasel 57K. Minu jaoks parim seis oli 1068050 tema 211950 vastu, kuid ometi ei suutnud ma seda turniiri võita. Olen käsi analüüsinud nii ja naapidi, kud otseselt nagu midagi teha ei saanudki. Duubli sai ta siis, kui ründasin teda A8 ja tal oli AJ, pole ju miskit parata.  Üks käsi, kus oleks säästa saanud ehk siiski oli:  Mul   856K ja tal buttonil 423K, limbib 40K, mina checkin.  flop   check, check  turn  , mina check, tema 40K, mina call  river  , mina check, tema 105K, mina call.  Ma ei usu, et tegemist oli suure veaga, kuid mu vaist ütles terve selle käe fold (olgu mainitud, et enne seda polnud vist olnud mitte ühtegi limbitud potti, seega  kartsin pigem isegi AA-d kui üheksat), uudishimu ja hirm parem käsi maha visata sundis callima.  Vastasel siis  . Pott 370 000.  Viimane käsi oli juba täitsa tavaline värk: läksin 44-ga sisse ning sain calli A7, tema õnneseitse saabus turnil ja lõbu läbi.  3000$ on kena raha minusugusele mängijale, kuid teine koht jätab  alati pigem kaotuse- kui võidutunde.